Κερασοχώρι Θεσπρωτίας

Για συνώνυμο οικισμό στην Ελλάδα δείτε το λήμμα: Κερασοχώρι Ευρυτανίας

Το Κερασοχώρι, επίσημα Κερασοχώριον, είναι ορεινό χωριό της περιφερειακής ενότητας Θεσπρωτίας σε υψόμετρο 570 μέτρα.

Γεωγραφία - Ιστορία 
Το Κερασοχώρι, πρώην Φατήρι παλαιότερα ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από 1 Ιανουαρίου 2011 αποτελεί έδρα της ομώνυμης τοπικής κοινότητας, έξι οικισμών, της δημοτικής ενότητας Φιλιατών, του ομώνυμου Δήμου.Το χωριό βρίσκεται βόρεια των Φιλιατών, κοντά στα ελληνοαλβανικά σύνορα, σε υψόμετρο περίπου 580 μέτρα. Ο πληθυσμός του, ασχολούμενος κυρίως με την κτηνοτροφία, το 2017 αριθμούσε 10 κατοίκους.

Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στην Αγία Παρασκευή.

Παραπομπές 

Χωριά του νομού Θεσπρωτίας
Δήμος Φιλιατών